برمش برمش بیت
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
برمش برمش بیت
کیچ ءُ تربت پد ءَ جنزان بنت
آزمان پد ءَ برمش کنت
زمین پد ءَ جنزان بیت
برمش برمش بیت
ہردمگ ءَ پد ءَ گپ جَنگ بیت
کاروان پد ءَ دیم ءَ رَوان بیت
درست پد ءَ دست ءِ لکیر ءِ وڑیں یک راھے ءَ
گامزن بنت
برمش برمش بیت
بلوچ پد ءَ جنزان بیت
بلوچ پد ءَ ظلم ءِ آس ءَ توار چِست کنت
بلوچ پد ءَ چاگرد ءَ نوکیں چراغے روک کنت
برمش برمش بیت
گلزمین ءِ دلبند ءَ پد ءَ انقلاب زندگ بیت
پدا ہر وانندہ ءُ ہر جہدکار ھور بنت
پد ءَ اے کاروان کیامت تک روان بیت
برمش برمش بیت
اعجاز احمد بلوچ